Diego Laxalt

Diego Sebastián Laxalt Suárez (sündinud 7. veebruaril 1993 Montevideos) on Uruguay jalgpallur, kes mängib vasakkaitsja või vasaku äärepoolkaitsjana Venemaa kõrgliiga klubis Moskva Dinamo ja Uruguay jalgpallikoondises.

Ta alustas klubikarjääri Uruguay kõrgliiga Defensor Sportingis, mille põhimeeskonnas debüteeris ta 2012. aastal. 2013. aastal suundus Laxalt Itaaliasse, kui tema mängijaõigused ostis Milano Inter. Sealt siirdus ta kohe laenule Bolognasse. Hooaja 2014–15 alguses läks ta laenule Empolisse ja sealt samal hooajal Genoasse, kellega ta sõlmis 2016. aasta juulis püsiva lepingu.

2018. aasta augustis liitus ta AC Milaniga."Milan reach agreement with Genoa for Diego Laxalt". Calcio Mercato. 15.8.2018. Vaadatud 5.6.2019 Suurem osa hooajast 2019–20 mängis ta laenul Torinos. 2020. aasta oktoobris suundus ta üheks hooajaks laenule Šotimaa kõrgliiga klubisse Celtic. 2020. aasta detsembris võitis ta Celticuga Šotimaa karikafinaali.

2021. aasta juunis sõlmis ta kolmeaastase lepingu Moskva Dinamoga.

2013. aastal osales ta Uruguay kuni 20-aastaste koondisega juunioride maailmameistrivõistlustel. Uruguay jõudis turniiril finaali, kus kaotati Prantsusmaa eakaaslastele. Debüüdi Uruguay jalgpallikoondises tegi Laxalt 6. oktoobril 2016 MM-i valikmängus Venezuela vastu. Ta on kuulunud Uruguay koondisse 2016. aasta Copa América Centenariol, 2018. aasta maailmameistrivõistlustel ja 2019. aasta Copa Américal.

 Saavutused 
Celtic
Scottish Cup: 2019–20

 Viited 

Kategooria:Uruguay jalgpallurid
Kategooria:Bologna FC 1909 jalgpallurid
Kategooria:Genoa CFC mängijad
Kategooria:AC Milani mängijad
Kategooria:Torino FC jalgpallurid
Kategooria:Celtic FC mängijad
Kategooria:Moskva Dinamo jalgpallurid
Kategooria:Serie A mängijad
Kategooria:Sündinud 1993